På døgntelefonen kan du søge hjælp, uanset hvornår på døgnet du ringer. Veterancentrets medarbejdere, der svarer døgntelefonen, er både erfarne og uddannet i at rådgive og støtte dig over telefonen.
Ringer du uden for Veterancentrets normale åbningstid, det vil sige i alle aften- og nattetimer, weekender og på helligdage, vil døgntelefonen være bemandet af en socialrådgiver. Socialrådgiveren kan yde direkte støtte eller afdække, hvilken støtte du har behov for.